Arne Slot

Arend Martijn „Arne“ Slot (f. 17. september 1978) er hollenskur knattspyrnustjóri og fyrrum leikmaður. Slot stýrði Feyenoord í Hollandi áður en hann tók við Liverpool FC sumarið 2024.

Slot spilaði sem miðjumaður 1995-2013, fyrir FC Zwolle, NAC Breda og Sparta Rotterdam. Hann hóf þjálfun árið 2016 og með Feyenoord komst hann í úrslit Sambandsdeildar Evrópu, vann Eredivisie og KNVB Cup.

 Liverpool 
Slot gekk afar vel í byrjun tímabils með Liverpool og vann 11 af fyrstu 12 leikjum liðsins sem er met hjá nýjum stjóra liðsins.Arne Slot ‘proud’ of record-breaking Liverpool start New York Times, sótt 5. desember, 2024
Fyrir jól vann Liverpool Real Madrid í fyrsta sinn í 15 ár og toppaði liðið Meistaradeild Evrópu. Félagið mætti síðan PSG í 16-liða úrslitum og vann fyrri leikinn á útivelli 1-0 en tapaði í vítaspyrnukeppni í seinni leiknum eftir jöfnunarmark PSG sem knúði leikinn í framlengingu.

Slot vann ensku úrvalsdeildina á sínu fyrsta tímabili.

Tilvísanir

Flokkur:Hollenskir knattspyrnumenn
Flokkur:Hollenskir knattspyrnustjórar